Departament de Comerç, Turisme i Consum
Del règim electoral de les cambres oficials de comerç, indústria i navegació
Subjectes dels drets electorals
Exercici del dret electoral actiu
Requisits per ser elegible per sufragi dels electors o electores
Candidatures elegibles per sufragi dels electors o electores
Presentació de candidatures i documentació
Proclamació de candidats o candidates
Candidatures a proposta de les organitzacions empresarials
Representativitat de les organitzacions empresarials
Documentació annexa a la llista de candidats o candidates
Proclamació de persones candidates
Eleccions per sufragi de les persones electores
Eleccions dels candidats o candidates proposats per les organitzacions empresarials
Constitució dels òrgans de govern
Vacants i pèrdua de la condició de membre del ple
Provisió de les vacants del ple
Cessament de la presidència i altres càrrecs del comitè executiu
De la constitució dels òrgans de govern de Consell General de les Cambres
Constitució del ple i elecció dels altres òrgans de govern del Consell General de les Cambres Oficials de Comerç, Indústria i Navegació de Catalunya
Composició del ple del Consell General de les Cambres
Presa de possessió de les persones membres del ple del Consell General de les Cambres
Constitució del ple del Consell General de les Cambres
Elecció de la presidència i dels altres càrrecs del comitè executiu
Segons el que estableix l'article 9.22 de l'Estatut d'autonomia, la Generalitat de Catalunya té competència exclusiva en matèria de cambres oficials de comerç, indústria i navegació, sens perjudici del que disposa l'article 149.1.10 de la Constitució.
Les normes generals relatives al règim electoral de les cambres s'estableixen al capítol 4 de la Llei 14/2002, de 27 de juny, de les cambres oficials de comerç, indústria i navegació i del Consell General de les Cambres, i al Decret 21/2002, de 22 de gener, sobre el règim electoral.
Aquest Decret actualitza el règim electoral d'aplicació a les cambres oficials de comerç, indústria i navegació de Catalunya, basant-se en l'experiència d'anteriors processos electorals per a la renovació de llurs òrgans de govern, i incorpora la regulació de la constitució dels òrgans de govern del Consell General de les Cambres, creat per la Llei 14/2002, de 27 de juny.
El primer, que es configura en deu capítols, regula el procediment electoral dels òrgans de govern de les cambres oficials de comerç, indústria i navegació de Catalunya, i el segon, amb un capítol únic, regula la constitució del Consell General de les Cambres, i la forma de provisió de les vacants que posteriorment puguin produir-se.
El capítol 1 fixa els drets electorals, defineix els subjectes d'aquests drets, regula el seu exercici, així com els requisits que s'han de reunir per ser elegibles per sufragi dels electors o electores, preveient el supòsit que el subjecte del dret desenvolupi l'activitat econòmica en diverses demarcacions camerals o en diversos grups, regulant quan surti elegit en més d'una demarcació o grup.
El capítol 2 es refereix a l'obertura del procés electoral com a inici del procés d'actualització del cens electoral que s'ha d'estructurar segons el que estableix l'article 17 de la Llei 14/2002, de 27 de juny.
S'estableix l'obligatorietat d'exposició pública del cens així com el procediment de reclamacions.
El capítol 3 regula els requisits d'informació i publicitat general que cal donar a la convocatòria d'eleccions així com la informació que ha de constar a l'esmentada convocatòria.
Es preveu un termini mínim de 60 dies entre la convocatòria i la data de les eleccions.
El capítol 4 regula la composició, constitució, funcions i procediment de les juntes electorals.
El capítol 5, que regula les candidatures, s'estructura en dues seccions: la primera fa referència a les candidatures corresponents a les vocalies elegibles per sufragi dels electors o electores i la segona es refereix a les candidatures a proposta de les organitzacions empresarials.
La secció 1a del capítol 5 s'inicia amb els requisits que ha de reunir la presentació de candidatures; terminis de presentació, identificació del candidat o candidata, escrits de suport, acreditació de la personalitat i altres, i continua amb la regulació de l'exposició de les candidatures i les al·legacions que les persones interessades poden presentar, que han de ser resoltes per la junta electoral.
Finalment s'assenyala el procediment i el termini en què la junta electoral ha de procedir a proclamar els candidats o candidates.
La secció 2a s'ocupa del procediment de presentació de les candidatures relatives als llocs de vocal del ple a ocupar per persones de reconegut prestigi en la vida econòmica, dins de la demarcació de cada cambra, i que han de ser proposades per les organitzacions empresarials més representatives.
En primer lloc, s'estableixen els requisits de representativitat de les organitzacions empresarials proponents.
A continuació es regula la presentació, davant la junta electoral, de les llistes de candidatures per part de les organitzacions empresarials proponents, així com la documentació que ha d'acompanyar les esmentades llistes, relativa a la pròpia organització i als candidats o candidates individualment.
Continua amb la regulació de l'exposició de les candidatures i les al·legacions que les persones interessades poden presentar, que han de ser resoltes per la junta electoral.
Finalment s'estableix el procediment i el termini en què la junta electoral ha de procedir a proclamar els candidats o candidates.
Al capítol 6 es regula el procediment del vot per correu, per tal de possibilitar el vot als electors o electores que prevegin que a la data de realització de les votacions no podran exercir el seu dret personalment, regulant totes les fases del procés com són l'emissió, la sol·licitud i els models i la tramesa dels vots.
El capítol 7 fa referència a la composició de les meses electorals, tant per a les eleccions dels candidats o candidates elegits per sufragi dels electors o electores, com per les dels candidats o candidates a proposta de les organitzacions empresarials.
El capítol 8, que regula les eleccions, s'ha estructurat en dues seccions, corresponents la primera a les eleccions pel sufragi dels electors o electores, i la segona a les eleccions dels candidats o candidates proposats per les organitzacions empresarials.
En ambdós casos els aspectes regulats en aquestes seccions són la constitució de la mesa electoral, la intervenció, l'exercici del vot, la votació, l'escrutini i la verificació dels resultats, amb la consegüent comunicació a tots els qui han estat candidats o candidates i el lliurament de les credencials corresponents.
L'objecte del capítol 9 és la constitució dels òrgans de govern de les cambres oficials de comerç, indústria i navegació de Catalunya que es limita a regular l'acte de constitució del ple i a donar línies generals de procediment, reservant el procediment concret d'elecció de la presidència i altres càrrecs del comitè executiu als respectius reglaments de règim interior de cada cambra.
També s'estableix el període de mandat dels nous òrgans de govern, així com la composició i el funcionament de la comissió gestora.
El capítol 10 regula el procediment per declarar les vacants al ple i la seva provisió, així com dels casos de cessament de la presidència i d'altres càrrecs del comitè executiu.
Per últim, el capítol únic del títol segon regula la constitució dels òrgans de govern del Consell General de les Cambres, les vacants i la seva provisió, així com els casos de cessament de la presidència i d'altres càrrecs del comitè executiu.
En el procediment d'elaboració d'aquest Decret han estat consultades les cambres oficials de comerç, indústria i navegació i el Consell General de les Cambres, i les organitzacions empresarials intersectorials i territorials més representatives.
Per això, de conformitat amb les facultats conferides legalment, d'acord amb el dictamen de la Comissió Jurídica Assessora, a proposta del conseller de Comerç, Turisme i Consum, i d'acord amb el Govern,
44.1 El ple és l'òrgan suprem de govern i representació del Consell General de les Cambres i està compost per les presidències de totes les cambres catalanes i per una persona membre del ple de cada cambra designada a aquest efecte pel ple d'aquesta.
44.2 En el termini d'un mes a partir de l'última data de constitució dels plens de les cambres, aquests designaran el membre del ple de cada cambra que, junt amb el president o presidenta respectiu, formaran part del ple del Consell General de les Cambres.
44.3 El següent dia hàbil al de la sessió plenària de la cambra en la que es designi el segon representant al Consell General, la secretaria corresponent trametrà certificació acreditativa de la persona designada a l'òrgan tutelar i a la secretaria del Consell General de les Cambres.
45.1 Les persones designades pels plens de les cambres prendran possessió com a membres del ple del Consell General de les Cambres davant la persona titular de la secretaria a partir del moment en què aquesta rebi la certificació de l'acord del ple lliurat pel secretari o secretària de la cambra respectiva.
La persona titular de la secretaria els lliurarà document acreditatiu de la presa de possessió.
45.2 Les persones que no hagin pres possessió abans, ho faran en la sessió constitutiva.
45.3 Les persones que no hagin pres possessió en la data que preveu l'apartat 2 d'aquest article, podran fer-ho en el termini màxim de quinze dies des de la data de la realització de la sessió constitutiva.
Transcorreguda aquesta data sense haver-ho fet, les que no siguin presidents o presidentes de les cambres hauran d'ésser substituïdes pel nou membre del ple de la cambra respectiva, designat especialment a l'efecte pel ple d'aquesta.
La nova persona designada haurà de prendre possessió davant de la secretaria del Consell en el termini màxim de quinze dies, a comptar des de la data en què ho hagi estat pel ple de la seva cambra.
46.1 El ple del Consell General de les Cambres es constitueix en el termini de dos mesos a partir de l'última data de constitució dels plens de les cambres.
46.2 En l'acte de constitució del ple del Consell General, s'elegeixen, per votació nominal i secreta, el president o presidenta i els càrrecs del comitè executiu.
La persona elegida com a president o presidenta del ple ho és també del comitè executiu.
46.3 La sessió constitutiva és pública i té lloc a la seu del Consell en la data que determini l'òrgan tutelar, amb la consulta prèvia amb les cambres.
La presideix una persona representant de l'òrgan tutelar, la qual convoca la sessió amb una antelació mínima de tres dies i se segueix l'ordre del dia següent:
a) Lectura, per part de la persona titular de la secretaria del Consell, de la relació de les persones designades a l'efecte pels plens de les cambres, amb indicació dels que ja hagin pres possessió.
b) Presa de possessió de les persones que no ho hagin fet prèviament.
d) Formació de la mesa electoral.
e) Elecció de president o presidenta i altres càrrecs del comitè executiu.
f) Formulació de reclamacions, si escau.
g) Presa de possessió del president o presidenta i altres càrrecs del comitè executiu.
47.1 El comitè executiu és l'òrgan de gestió, administració i proposta del Consell General de les Cambres.
Està integrat pel president o presidenta, un vicepresident o vicepresidenta, el tresorer o tresorera i tres vocals.
47.2 Cap cambra no ha de tenir més d'un càrrec en el comitè executiu del Consell General de les Cambres i hi ha d'haver una persona representant, com a mínim, de cadascuna de les circumscripcions territorials establertes a l'article 3.1 de la Llei 14/2002, de 27 de juny.
47.3 Per elegir el president o presidenta i els càrrecs del comitè executiu, cada cambra té un vot i cal sempre el vot favorable d'almenys dos terços de les cambres de Catalunya, d'acord amb l'article 37.4.c) de la Llei 14/2002, de 27 de juny.
47.4 El procediment per a l'elecció del president o de la presidenta i dels altres càrrecs del comitè executiu es regirà per principis democràtics i s'ajustarà al que estableix el reglament de règim interior del Consell General de les Cambres de Catalunya.
S'impulsarà i fomentarà la participació de les dones per a la seva elecció.